High School (dokumentarni film)
High School () je američki crno-bijeli dokumentarni film snimljen 1968. godine u režiji Fredericka Wisemana. U njemu se prikazuje jedan dan nastave u filadelfijskoj srednjoj školi Northeast High School. Film je napravljen u stilu cinéma vérité, a samo je snimanje trajalo pet tjedana u proljeće 1968. godine. Film se i stilom i tematski oslanja na Wisemanov prethodni i kontroverzni film Titticut Follies, odnosno predstavlja dio ciklusa kojim je Wiseman obrađivao različite institucije tadašnjeg američkog društva. Škola koju je prikazuje u filmu je prikazana kao izuzetno represivna i autoritarana institucija, u kojoj nastavno osoblje prikazuje krajnji prijezir prema učenicima, a svemu posebnu dimenzija daju reference na tada aktualni vijetnamski rat u kome sudjeluje rodbina učenika, odnosno u kome će neki od njih nakon regrutacije biti poslani. Wiseman se godinama nije usudio prikazati film u Philadelphiji, bojeći se mogućih tužbi. Kritika ga je, međutim, prihvatila i danas se smatra jednim od najboljih dokumentarnih ostvarenja svog vremena.

Izvori

Literatura 
 Ellsworth, Liz. Frederick Wiseman: A Guide to References and Resources. Boston, MA: G.K.Hall & Co., 1979.
 Grant, Barry Keith. "Five films by Frederick Wiseman" University of California Press, 2006.
 Rosenthal, Alan. The New Documentary In Action: A Casebook in Film Making. Berkeley, CA: University of California Press, 1971.

Vanjske veze 
 

Američki filmovi
Dokumentarni filmovi
Authority control 2